2023.

Godina **2023** (**[[Rimski brojevi|MMXXIII]]**) je redovna godina koja počinje u nedjelju.

## Događaji
### Januar/Siječanj

* 1. 1. - Hrvatska ulazi u eurozonu, kao 20. članica: 1 EUR = 7,53450 HRK. Također ulazi u Šengenski sporazum kao 27. članica.
* 1. 1. - Luiz Inácio Lula da Silva je ponovno predsjednik Brazila.
* 1. 1. - Rat u Ukrajini: ukrajinski raketni udar na zgradu koju je koristila ruska vojska u Makejevki kod Donjecka - Rusi priznaju 89 mrtvih. Nastavljaju se raketni i dronovski napadi na Kijev i druge ukrajinske gradove i borbe u Donbasu (Bahmut, Soledar).
* 1. 1. - U nekoliko evropskih zemalja su oboreni januarski rekordi najviših temperatura.
* 5. 1. - Papa emeritus Benedikt XVI. pokopan je u kripti Bazilike sv. Petra u Rimu.
* 5. 1. - Prikazan je prvi hrvatski 3D animirani film "Cvrčak i mravica".
* 6. 1. - U Gotovuši kod Štrpca ranjeni srpski dečak i mladić.
* 8. 1. - Bolsonarove pristalice upale u Kongres u Braziliji.
* 8. 1. - Kina je otvorila granice za putovanja, neke zemlje uvode obavezne testove na kovid, zbog velikog porasta slučajeva od prošlog meseca.
* 10. 1. - Zvanično objavljena knjiga *Spare* vojvode od Sussexa (u Španiji se pojavila nekoliko dana ranija).
* 14. 1. - Pogođena stambena zgrada u gradu Dnjepru - 45 mrtvih.
* 16. 1. - Ruske snage su zauzele Soledar, u Bahmutskom rajonu Donjecke oblasti.
* 18. 1. - Helikopter sa ukrajinskim ministrom unutrašnjih poslova pao na vrtić u kijevskom predgrađu Brovari, ukupno 14 mrtvih.
* 18. 1. - Brian Walshe optužen da je ubio i raskomadao suprugu, Beograđanku Anu, 1. januara u Masačusetsu.
* 19. 1. - Jacinda Ardern objavila odlazak sa čela novozelandske vlade.
* 20. 1. - Predsednik Srbije Aleksandar Vučić sastao se u Beogradu sa predstavnicima EU, SAD, Francuske, Nemačke i Italije povodom daljih koraka u normalizaciji odnosa Beograda i Prištine ("francusko-nemački predlog"). U obraćanju javnosti 23. 1. kaže da bi se od Srbije očekivalo prihvatanje članstva Kosova u međunarodnim institucijama, odbijanjem bi bile ugrožene investicije.
* 24. 1. - Ruska ofanziva na Ugljedar, jugozapadno od Donjecka; pre tri dana su objavili ofanzivu u Zaporoškoj oblasti.
* 25. 1. - Nemačka izjavljuje da će poslati 14 tenkova leopard 2A6 Ukrajini, i dozvoliti isto drugim operaterima. SAD su odobrile slanje 31 tenka M1 Abrams.
* 26. 1. - Izraelska racija u Dženinu, poginulo devet Palestinaca, sutradan razmena raketa sa Pojasem Gaze.
* 27. 1. - Sedmoro Jevreja ubijeno ispred sinagoge u Istočnom Jerusalimu.
* 28. 1. - Bivši general Petr Pavel je izabran za novog predsednika Češke. 
* 28. 1. - Napad dronovima na vojni objekat u Isfahanu, navodno od strane Izraelaca.
* 29. 1. - Novak Đoković je osvojio deseti Australian Open i 22 Grand Slam, čime se izjednačio sa Nadalom, vraća se na prvo mesto ATP liste posle pola godine.
* 30. 1. - Bombaš samoubica ubio stotinak ljudi u džamiji u policijskom kompleksu u Pešavaru.
* 31. 1. - Ivan Štironja, raniji kotorski biskup, imenovan je porečko-pulskim biskupom.

### Februar/Veljača

* 1. 2. - Apogej komete C/2022 E3 (ZTF), na daljini od 42 miliona km - vidljiva u Žirafi, na tamnom nebu.
* 2. 2. - ESB podigla kamatnu stopu za 0,5 procentnih poena.
* 4. 2. - Incident sa kineskim balonom: oboren je kod istočne obale SAD, nakon što je prethodnih par dana viđan iznad Montane i Misurija. Narednih dana je oboreno još letećih objekata iznad Severne Amerike.
* 5. 2. - Na snagu stupaju evropske sankcije protiv ruskih naftnih derivata.
* 6. 2. - Razorni potresi kod Gaziantepa i Kahramanmaraşa, pogođeni jugoistok Turske i sever Sirije,  52.000 mrtvih.
* 10. 2. - Moldavska premijerka Natalia Gavrilița daje ostavku usled ekonomske krize. Predsednica Maia Sandu tvrdi tri dana kasnije da je Rusija planirala zbacivanje vlasti te zemlje.
* 14. 2. - Zemljotres u Rumuniji, blizu Târgu Jiua magnitude 5,7, osetio se i u Srbiji.
* februar - Virus H5N1, "ptičji grip": jedna devojčica u Kambodži je umrla.
* 15. 2. - Protest desničara ispred Predsedništva Srbije. U Prištini protestuju protiv predviđenog osnivanja Zajednice srpskih opština.
* 15. 2. - Škotska premijerka Nicola Sturgeon najavljuje ostavku nakon više od osam godina na čelu.
* 16. 2. - Potres na Krku magnitude 4,8.
* 20. 2. - Još dva zemljotresa, blizu Antakije na jugu Turske.
* 21. 2. - Rusija će suspendovati sporazum Novi START o kontroli nuklearnog naoružanja.
* 23. 2. - Iranski nuklearni program: priznaju da su obogatili uranijum do 84% (za oružje je potrebno preko 85%, za reaktore ne treba više od 5%).
* 27. 2. - Razgovori u Briselu: Vučić i Kurti se prećutno složili sa Sporazumom o putu ka normalizaciji između Kosova i Srbije: dobrosusedski odnosi, međusobno priznavanje dokumenata, neće predstavljati jedna drugu na međunarodnoj sceni, Srbija neće prigovarati članstvu Kosova u međunarodnim organizacijama, odgovarajući nivo samouprave za srpsku zajednicu (svi raniji sporazumi su obavezni, → ZSO), trajne misije u prestonicama. Razgovor o implementaciji zakazan za sledeći mesec.
* 27. 2. - Visoki predstavnik suspendovao Zakon o nepokretnoj imovini u RS do konačne odluke Ustavnog suda BiH - u RS smatraju da je sutradan zakon ipak stupio na snagu.
* 27. 2. - Novak Đoković je oborio rekord Steffi Graf po ostanku na prvom mestu liste: 378 sedmica.
* 27. 2. - Dogovoren Windsorski okvir na Severnoirski protokol, s ciljem olakšanja prometa robe iz UK u Severnu Irsku, prema kojoj postoji de fakto carinska granica, a koja je i dalje u carinskoj uniji EU, sa slodobodnim prometom robe.
* 27. 2. - Konflikt u Kivuu, u DR Kongu: pokret M23 zauzeo grad Rubaya sa rudištima koltana, rude tantala i niobijuma.
* 28. 2. - EU daje Srbiji grant od 598 miliona eura za prugu Beograd - Niš.
* 28. 2. - Sudar vozova blizu Larisse u Grčkoj, pred ponoć, 57+ mrtvih.

### Mart/Ožujak
* 2. 3. - Protest podrške nekoliko stotina ljudi dvema tužiteljkama Višeg javnog tužilaštva (VJT) u Beogradu: smenjene su a  istraživale su malverzacije u najvećem državnom preduzeću, Elektroprivredi Srbije.
* 5. 3. - Dogovoren je UN-ov sporazum o otvorenom moru: 30% oceana je određeno za zaštićeno područja, nova pravila za rudaranje na moru.
* 9. 3. - Spojen je most Cetina kod Omiša.
* 9. 3. - Gruzijska vlada je nakon dve noći protesta povukla predlog zakona o "stranom agentu".
* 9. 3. - "Baraž" ruskih raketa raznih tipova ispaljen na Ukrajinu, uključujući hipersonične Kinžal.
* 10. 3. - Iran i Saudi Arabija obnavljaju diplomatske odnose nakon sedam godina, uz posredovanje Kine.
* 10. 3. - Pad *Silicon Valley Bank* u SAD.
* 10. 3. - 14. Nacionalni narodni kongres: Xi Jinping je dobio treći mandat predsednika NR Kine. Li Qiang je sutradan izabran za premijera, nakon Li Keqianga.
* 11. 3. - Obilaskom Vranja i Pčinjskog okruga, preds. Vučić počinje turneju po Srbiji i kampanju za formiranje Narodnog pokreta za državu.
* 12. 3. - 95. dodjela Oscara: najbolji film je *[[Everything Everywhere All at Once]]*, ukupno sedam nagrada od 11 nominacija; "Na zapadu ništa novo" 4 od 9; *he Banshees of Inisherin* ništa od 9; *Elvis* ništa od 8; *The Fabelmans* ništa od 7; *Top Gun: Maverick*, jedna od 6; *Tár* ništa od 6.
* 13. 3. - Ciklon Freddy, najdugotrajniji poznati tropski ciklon, doneo je kišu i poplavu u Malaviju, sa preko 300 žrtava.
* 14. 3. - ChatGPT: izdat je model GPT-4, koji može davati komentare na slike.
* 14. 3. - Američki dron MQ-9 Reaper pao u Crno more nakon što ga je udario ruski avion.
* 14. 3. - AUKUS pakt: Australija bi trebala dobiti flotu podmornica s nuklearnim pogonom, uz ulaganje 178 - 245 milijardi američkih dolara u sledećih 30 godina.
* 16. 3. - Raspuštena skupština u Crnoj Gori, pošto nije bilo većine za novu vladu - izbori u junu, ali osporena ustavnost.
* 16. 3. - Poljska je prva članica NATO koja je obećala slanje lovaca Ukrajini, četiri MiG 29.

* 16. 3. - Francuska vlada se poziva na član ustava koji omogućava da se penziona reforma, podizanje starosti sa 62 na 64, usvoji bez glasanja u parlamentu - dolazi do novih protesta.
* 17. 3. - Međunarodni krivični sud izdao poternicu za Vladmirom Putinom i Marijom Lvova-Belovom pod optužbom otmice dece.
* 17. 3. - Taylor Swift započinje turneju *The Eras Tour* u Arizoni - predviđeno 146 nastupa na pet kontinenata do novembra sledeće godine. Turneji se pripisuje kulturni, ekonomski i politički uticaj.
* 18. 3. - U Ohridu je usvojen Aneks za sprovođenje evropskog predloga za normalizaciju odnosa Kosova i Srbije.
* 19. 3. - Predsjednički izbori u Crnoj Gori: u drugom krugu su pred. Milo Đukanović i Jakov Milatović iz pokreta Evropa sad.
* 19. 3. - Švajcarske banke: UBS je pristala kupiti Credit Suisse za 3,2 milijarde dolara.

* 20 - 22. 3. - Xi Jinping u poseti Rusiji.
* 21. 3. - UK potvrđuje da će sa tenkovima Challenger 2 Ukrajini isporučiti i granate sa osiromašenim uranijem.
* 23. 3. - Vlada Republike Srpske prekida saradnju sa ambasadama SAD i Velike Britanije u BiH.
* 24. 3. - AI: na Redditu objavljena slika pape u beloj pufer jakni, generirana u Midjourneyu - postaje viralna narednih nekoliko dana jer su ljudi pomislili da je prava.
* 27. 3. - Izraelski premijer Netanyahu objavljuje pauzu sa predlogom reforme sudstva, nakon dana velikih protesta i štrajkova.
* 27 - 31. 3. - Masakr u Mouri: akcija vojske i belih plaćenika protiv Al Kaide u Maliju, ubijeno je i nekoliko stotina civila.
* 30. 3. - Porota u New Yorku glasala za krivičnu optužbu protiv bivšeg predsednika Trumpa, povodom isplata novca za ćutanje Stormy Daniels.

### April/Travanj

* 2. 4. - Jakov Milatović je pobedio Mila Đukanovića na predsedničkim izborima u Crnoj Gori sa ca. 60% glasova.
* 3. 4. - Počinje suđenje Hashimu Thaçiju, Kadriju Veseliju, Jakupu Krasniqiju i Rexhepu Selimiju pred specijalnim sudom u Hagu.
* 3. 4. - Bitka za Bahmut: lider grupe Wagner tvrdi da je zauzeta gradska većnica.
* 4. 4. - Finska je 31. članica NATO, švedska aplikacija čeka na potvrdu Mađarske i Turske (pristupila je sledećeg marta).
* 4. 4. - Rekordni aprilski sneg: ~19&nbsp;cm u Beogradu.
* 6. 4. - Sastanak Xi Jinping - Emanuel Macron - Ursula von der Leyen u Pekingu.
* 10. 4. - U javnost su prodrli poverljivi Pentagonovi dokumenti u vezi sa Ukrajinskim ratom.
* 11. 4. - Vazdušni napad burmanske vojske na civilno okupljanje u selu Pazigyi, preko 165 mrtvih.
* 13. 4. - "Masakr u šumi Shakahola": Četvoro pripadnika sekte Good News International Church kod Malindija u Keniji pronađeno mrtvo i još desetak hospitalizovano, nakon što im je rečeno da poste "dok se ne sretnu s Isusom" - iskopavanja do avgusta otkrivaju preko 400 mrtvih, uz preko 600 nestalih.

* 14. 4. - Lansirana ESA-ina misija Jupiter Icy Moons Explorer, do Jupitera bi trebala stići 2031.
* 15. 4. - Počinje sukob sudanske vojske i paravojske Snage za brzu podršku.
* 15. 4. - Gašenje poslednje tri nuklearne elektrane u Nemačkoj.

* 15. 4. - Dražen Kutleša je imenovan za nadbiskupa metropolita zagrebačke nadbiskupije i metropolije, nakon Josipa Bozanića.
* april - Talas vrućine polovinom meseca u južnoj i jugoistočnoj Aziji i Kini.
* 16. 4. - Finska Nuklearna elektrana Olkiluoto dobila treći reaktor, od 1.600 električnih megavata, za ukupni nominalni kapacitet od 3.380 MW.
* 18. 4. - Evropski parlament odobrio bezvizni režim za građane Kosova od nove godine.
* 18. 4. - Spor televizije Fox News i firme Dominion Voting Systems koja ih je tužila: sporazumno rešeno za 787 miliona dolara. Nekoliko dana kasnije otpušten je voditelj Tucker Carlson.
* 20. 4. - Prvo lansiranje SpaceX Starshipa, let je prekinut nakon četiri minuta.
* 23. 4. - Lokalni izbori na severu Kosova, Srbi bojkotuju.
* 24. 4. - Savet ministara Saveta Evrope prihvatio aplikaciju članstva Kosova i prosledio je Parlamentarnoj skupštini (33 za, 7 protiv, 5 uzdržanih). Beograd nakon ovoga najavljuje "suštinske promene" i politiku reciprociteta.
* 27. 4. - Nevladina hrvatska udruga Dugine obitelji dobila je novi sudski postupak protiv prolajferske udruge Vigilare.
* 27. 4. - U Cordobi je izmjereno 38,8 stupnjeva.
* 28. 4. - Zastupnički dom Parlamenta Federacije BiH potvrdio imenovanje vlade na čelu sa Nerminom Nikšićem, dan nakon što je visoki predstavnik nametnuo izmjene ustava za brže formiranje vlade.

### Maj/Svibanj

* 2. 5. - Sastanak Vučić - Kurti u Briselu: predstavljen nacrt statuta ZSO s kojim se Kurti ne slaže, usvojena Deklaracija o nestalim osobama.
* 3. 5. - Osmoro đaka i radnik obezbeđenja ubijeni u beogradskoj OŠ "Vladislav Ribnikar", od strane 14-godišnjeg đaka te škole. Dani žalosti u Srbiji 5-7. maj.
* 3. 5. - Navodni napad dronom na Kremlj - ruska strana optužuje ukrajinsku za pokušaj ubistva Putina.
* 4. 5. - Uveče, počinitelj ubio osam osoba u dva sela između Mladenovca i Smedereva, uhapšen sutradan ujutro kod Kragujevca.
* 4. 5. - Ukrajina tvrdi da je oborila hipersoničnu raketu Kinžal iznad Kijeva (i još šest 16-tog).
* 5. 5. - SZO: kovid više nije globalna vanredna situacija, ali ostaje pandemija.
* 5. 5. - Preko 400 mrtvih u poplavama u provinciji Južni Kivu DR Kongo.
* 6. 5. - Koronacija Charlesa III od Ujedinjenog Kraljevstva i Camille.
* 8. 5. - Prvi protest "Srbija protiv nasilja" u Beogradu.
* 9. 5. - Izraelska operacija Štit i Strela protiv lidera Islamskog džihada u Gazi - avionapadi i ispaljivanja raketa i narednih dana.

* 11. 5. - Rat u Ukrajini: ukrajinske snage napreduju kod Bahmuta. Britanija potvrdila da je Ukrajini poslala dugometne krstareće rakete Storm Shadow.
* 12. 5. - Veliki protest "Srbija protiv nasilja" u Beogradu, sa šetnjom od Skupštine do mosta Gazela.
* 9 - 13. 5. - Pesma Evrovizije u Liverpoolu: Loreen iz Švedske je pobjednica; Let 3 "Mama ŠČ!" 13-ti; Luke Black "Samo mi se spava" 24-ti.
* 14. 5. - Izbori za predsednika i parlament u Turskoj. U drugi krug 28. 5. idu Erdoğan sa 49,52% i Kılıçdaroğlu sa 44.88, kada Erdogan pobeđuje sa 52%. Erdoğanova koalicija zadržava većinu u parlamentu.
* 14. 5. - Izbori u Tajlandu: uspeh opozicije.
* maj - Poplave u Hrvatskoj: Gračac i Benkovac 14-tog, Kostajnica 16-tog. Velike poplave u Italiji, u Emiliji-Romanji 17-tog, "najgore u 100 godina".
* 16. 5. - Protesti poljoprivrednika u Srbiji, blokade nekih puteva.
* 19. 5. - Još jedan veliki skup u Beogradu, preds. Vučić drži miting u Pančevu.
* 19. 5. - SAD će dozvoliti saveznicima da opreme Ukrajinu ratnim avionima, uključujući F-16.
* 19. 5. - Bašar al-Asad je u Saudi Arabiji na samitu Arapske lige, nakon 12 godina suspenzije Sirije.

* 20. 5. - Inauguracija crnogorskog predsednika Jakova Milatovića.
* 20. 5. - Lider Wagnera Jevgenij Prigožin objavljuje zauzeće Bahmuta, što Ukrajina poriče.
* 22. 5. - Upad oružanih grupa u Grajvoronski rajon ruske Bjelgorodske oblasti.
* 22. 5. - Finale Zapadne konferencije NBA dobili Denver Nuggets sa 4-0 protiv LA Lakersa; Nikola Jokić je MVP, sa osam tripl-dabla je nadmašio Wilta Chamberlaina iz 1967.
* 25. 5. - Spasovdanska litija u Beogradu, sa moštima Nikolaja Velimirovića.
* 26. 5. - Kosovska policija uvodi gradonačelnike Albance na severu Kosova, Zvečan, Zubin Potok i Leposavić, incident u Zvečanu. Podignuta gotovost Vojske Srbije.
* 26. 5. - Skup SNS "Srbija nade" u Beogradu.
* 26. 5. - Uganda je dobila Zakon o antihomoseksualnosti sa dugim vremenskim i smrtnom kaznom.
* 27. 5. - Sednica skupštine SNS u Kragujevcu, Miloš Vučević preuzima predsedavanje strankom. Još jedan skup "Srbija protiv nasilja", šetnja do RTS.
* 28. 5. - Otvorena je nova zgrada indijskog parlamenta, prvo zasedanje u septembru.
* 28. 5. - Debitantski komercijalni let prvog kineskog putničkog mlaznjaka, Comac C919.
* 29. 5. - Sukob KFOR i srpskih demonstranata u Zvečanu.
* 31. 5. - Pravosnažna presuda Jovici Stanišiću i Franku Simatoviću u Hagu: po 15 godina, tri više od izrečenog 2021, jer je ipak ocenjeno da su članovi udruženog zločinačkog poduhvata.

### Jun/Juni/Lipanj

* 1. 6. - Osmero Hrvata u Zambiji oslobođeni optužbe za trgovinu ljudima, mogu se vratiti s djecom u zemlju.
* 2. 6. - Sudar vozova u indijskoj državi Orisa, 275+ poginulih, 1.175+ povređenih.
* 5. 6. - Ofanzivna dejstva ukrajinske vojske (sledećih dana: kod Bahmuta i južno od Velike Novosilke, na zapadu Donjecke oblasti).
* 6. 6. - Uništena brana Nova Kahovka uzvodno od Hersona, poplavljeno više mesta.
* 7. 6. - Brojni šumski požari u Kanadi izazivaju narandžasti smog na istoku SAD.
* 8. 6. - Federalna tužba protiv Donalda Trumpa zbog postupanja sa poverljivim dokumentima.
* 10. 6. - Četvero djece pronađeno u Kolumbiji 40 dana nakon nesreće malog aviona.
* 11. 6. - Vanredni parlamentarni izbori u Crnoj Gori.
* 11. 6. - Novak Đoković je osvojio French Open: rekordna 23. titula, prvi igrač sa trostrukim Grand slamom karijere, vratio se na prvo mesto ATP.
* 12. 6. - Finale NBA: Denver Nuggets osvajaju prvu titulu, četvrtom pobedom nad Miami Heat, Nikola Jokić je MVP.

* 12. 6. - Potonuće broda sa svatovima na rijeci Niger na zapadu Nigerije - 106+ mrtvih.
* jun - Tenzije na Kosovu: u severnoj Mitrovici uhapšen Srbin pod optužbom za raniji napad na KFOR (13-ti); srpske vlasti uhapsile trojicu kosovskih policajaca (14-ti); kamionima s registarskim tablicama Srbije i s robom iz te zemlje zabranjen ulaz na Kosovo (15-ti); uhapšeno još Srba...
* 14. 6. - Pored Grčke potonuo brod sa migrantima, možda stotine nestalih.
* 16. 6. - Vanredna situacija u desetinama opština Srbije zbog poplava.
* 18. 6. - Turistička minipodmornica *Titan* nestala na izletu do olupine "Titanika" sa pet putnika - došlo je do implozije, ostaci su pronađeni 22-gog.
* 18 - 19. 6. - Državni sekretar SAD Blinken u poseti Kini - prva poseta višeg zvaničnika od 2018.
* 21. 6. - Srbija i Grad Beograd dobili organizaciju Međunarodne specijalizovane izložbe Expo 2027.
* 23. 6. - Pobuna "Wagnera": lider Jevgenij Prigožin optužuje rusku vojsku da je raketirala logor grupe; državno tužilaštvo otvara predmet protiv Prigožina za oružanu pobunu; snage Wagnera uveče kreću ka Rostovu na Donu kojeg sutradan kontrolišu.
* 24. 6. - Prigožin uveče zaustavlja pokret prema Moskvi, pošto je postignut sporazum s Lukašenkovim posredovanjem, vagnerovci se povlače iz Rostova.
* 27. 6. - Policija ubila tinejdžera Nahela M. u Nanterreu - veliki neredi širom Francuske sledećih noći.
* 27. 6. - Narodna skupština RS usvojila Zakon o neprimjenjivanju odluka Ustavnog suda BiH u RS - Visoki predstavnik poništava 1. 7..
* 29. 6. - Milijarderska trka u svemir: Virgin Galacticov *Galactic 01* je bio na suborbitalnom letu radi merenja parametara.
* 29 - 30. 6. - Odluke Vrhovnog suda SAD: *Students for Fair Admissions v. Harvard* - rasno zasnovana Afirmativna akcija je protivna klauzuli Četrnaestog amandmana; *Biden v. Nebraska* - ministar obrazovanja ne može opraštati studentske dugove; *303 Creative LLC v. Elenis* - Zakon o građanskim pravima u Koloradu, koji obavezuje firme i organizacije na jednak tretman istopolnih parova, protivan je Prvom amandmanu.

### Jul/Juli/Srpanj
* 1. 7. - Lansiran je svemirski teleskop *Euclid*: merenjem crvenog pomaka i odnosa sa udaljenošću meri i ubrzanu ekspanziju svemira, radi rasvetljavanja tamne energije i materije; stvara do sada najveću 3D mapu svemira.
* 2. 7. - U Hrvatskoj je stupila na snagu zabrana rada nedjeljom i blagdanima za trgovine, pekarnice, šoping-centre, s mogućim izuzetkom 16 nedjelja.
* 3. 7. - Kina izjavljuje da će ograničiti izvoz galijuma i germanijuma, potrebnih za proizvodnju čipova.
* 3 - 5. 7. - Izraelska operacija protiv militanata u izbegličkom logoru u Dženinu, na severu Zapadne obale, najveća u 20 godina.
* 5. 7. - *Meta* je pokrenula socijalnu mrežu *Threads*, mogućeg rivala *[[Twitter]]*a.
* 6. 7. - Kod Brăile preko Dunava otvoren viseći most raspona 1.120 metara, najveći na Dunavu, treći u Evropi.
* 7. 7. - SAD najavljuju novi paket pomoći Ukrajini, koji obuhvata i kasetnu municiju.
* 8. 7. - Deseti protest "Srbija protiv nasilja".
* 10. 7. - Svetska meteorološka organizacija tvrdi da je planeta imala najtopliju sedmicu.
* 10. 7. - Holandski premijer Mark Rutte najavljuje odlazak iz politike, nakon pada kabineta i 13 godina premijerstva (nova vlada je formirana godinu dana kasnije a Rutte je izabran za šefa NATO-a).
* 11. 7. - SAD uvele sankcije šefu srpske BIA Aleksandru Vulinu.
* 11 - 12. 7. - Samit NATO u Vilniusu.
* 12. 7. - *Mission: Impossible – Dead Reckoning Part One* u redovnom prikazivanju, sa 61-godišnjim Tomom Cruiseom.
* 13. 7. - Holivudski glumci se pridružili štrajku scenarista - problem prihoda od prikazivanja, "repriza", putem striminga i, buduće, upotrebe AI.
* 17. 7. - Krimski most oštećen u napadu. Rusija napušta sporazum o izvozu ukrajinskog žita, nekoliko sledećih noći je gađana Odesa.

* ca. 18. 7. - Toplinski val na jugu Evrope. "Superćelije" i oluje u regionu uveće 19-tog, kao i narednih dana.
** Veliki požari u Grčkoj, naročito Rodosu.
* 20. 7. - Skupština R. Srpske usvojila izmjene Krivičnog zakona kojima se kriminalizira kleveta.
* 21. 7. - *Barbenheimer*: filmovi vrlo različitog žanra, *Oppenheimer* i *Barbie*, ulaze istog dana u redovno prikazivanje.
* 23. 7. - Prijevremeni izbori u Španjolskoj: Narodna stranka 137 mandata (+48, ali bez većine), socijalisti 121 (+1), krajnje desna VOX 33 (-19).
* 23. 7. - Pogođena Preobraženska saborna crkva u Odesi.
* 24. 7. - Sudska reforma u Izraelu: Kneset je usvojio zakon kojim je suženo pravo Vrhovnog suda da proglasi odluke vlade nerazumnim.
* 26. 7. - Na saslušanju pred Kongresom SAD, bivši obaveštajac David Grusch tvrdi da američka vlada poseduje vanzemaljske letelice u kojima je pronađena ne-humana biologija.
* 26. 7. - Vojni udar u Nigeru.

### Avgust/August/Kolovoz
* 1 - 6. 8. - Svjetski dan mladih u Lisabonu.
* 3 - 4. 8. - Velike poplave u Sloveniji.
* 7. 8. - Vodostaj Mura - Goričan 550&nbsp;cm, jedan ispod rekorda iz 2014, Mursko Središće 543 - rekord; Drava - Botovo, izjednačen rekord 616&nbsp;cm.
* 7. 8. - Sukob navijača Dinama, AEK i dr. u Ateni, ubijen grčki navijač.
* 8. 8. - Veliki požar je pogodio grada Lahaina na havajskom ostrvu Maui, preko stotinu mrtvih.
* 9. 8. - Ubijen ekvadorski predsednički kandidat Fernando Villavicencio.
* 10. 8. - Nigerska kriza: ECOWAS je naredio aktiviranje vojnih snaga.
* 11. 8. - Tri ubistva i samoubistvo u pucnjavi u Gradačcu.
* 11. 8. - Tužiteljstvo BiH podignulo optužnicu protiv Dodika i direktora Službenog glasnika RS za neizvršavanje odluka visokog predstavnika.
* 19 - 27. 8. - Svetski šampionat u atletici, Budimpešta. Ivana Vuleta zlatna medalja u skoku u dalj 20-tog.
* 19. 8. - U okolini Aleksandropolija počinje šumski požar koji će biti najveći u EU od početka registra 2000.
* 20. 8. - Španjolska reprezentacija osvaja u Sydneyu Svjetsko prvenstvo u nogometu za žene. Predsjednik federacije poljubio igračicu u usne, što izaziva kontroverzu.
* 22. 8. - Gen. Hun Manet je novi premijer Kambodže, njegov otac Hun Sen je bio premijer 38 godina.
* 23. 8. - Indijska misija Chandrayaan-3: lender Vikram je sleteo na Mesec, blizu Južnog pola, sa roverom Pragyan.
* 23. 8. - Avion sa Jevgenijem Prigožinom pao blizu Tvera.
* 24. 8. - 15. samit BRICS u Južnoj Africi: pozivnica upućena Argentini, Egiptu, Etiopiji, Iranu, Saudi Arabiji i UA Emiratima.
* 24. 8. - Trump, koji je sa još 18 saradnika optužen u Džordžiji za pokušaj poništavanja izbora 2020, predao se u Atlanti i platio kauciju - objavljena je prva *mug shot* fotografija nekog američkog predsednika.
* 25. 8. - 10. 9. - Svetsko prvenstvo u košarci: Japan, Filipini, Indonezija.
* 28. 8. - Ukrajinska kontraofanziva, Melitopoljski pravac: ukrajinsko ministarstvo izjavljuje da je osiguralo  selo Robotine, što bi značilo da su prevaziđena gusta ruska minska polja.
* 29/30. 8. - Napadi dronovima u šest ruskih regiona, kod Pskova oštećena četiri teretna aviona Il-76.
* 30. 8. - Vojni udar u Gabonu, četiri dana nakon što je Ali Bongo Ondimba navodno dobio treći mandat (porodica Bongo vlada od 1967).

### Septembar/Rujan
* 1. 9. - Pravoslavna crkva Ukrajine i Ukrajinska grkokatolička crkva prešle na novi, Revidirani julijanski kalendar.
* ca. 4. 9. - Omega blok: polja niskog pritiska izazivaju oluje i jake padavine iznad Španije i Grčke (oluja Daniel), dok je u centralnoj i severnoj visok pritisak i temperature iznad proseka.
* 8. 9. - Zemljotres uveče pogađa Maroko, nedaleko od Marakeša, nekoliko hiljada mrtvih.
* 10. 9. - Finale FIBA svetskog šampionata: Nemačka - Srbija 83:77. Bogdan Bogdanović je u timu prvenstva, Nikola Milutinov u "rezervi".
* 10. 9. - Novak Đoković je osvojio US Open i 24. titulu.

* 10. 9. - Oluja Daniel je pogodila istok Libije, rušenje dve brane izaziva katastrofalnu poplavu u Derni sa nekoliko hiljada žrtava.
* 11. 9. - U Podgorici otkriven tunel do depoa dokaznog materijala Višeg suda.
* 13. 9. - U Srbiji pokrenuta akcija "Bolja cena - cena za narod": jeftiniji parizer i još 19 proizvoda.
* 13. 9. - Sastanak Vladimir Putin - Kim Jong-un na Dalekom istoku - vojna saradnja.
* 14. 9. - Na talijanski otok Lampedusa je stiglo oko 8.500 migranata za tri dana, premijerka Meloni i šef EU von der Leyen u posjetu 17-og.
* 15 - 17. 9. - Ukrajinska vojska javlja da je zauzela sela Andrejevka i Kliščejevka, južno od Bahmuta.
* 16. 9. - Vojne vlasti Malija, Burkine Faso i Nigera zaključile Alijansu sahelskih država.

* 20. 9. - Sukob u Nagorno-Karabahu: dan nakon azerbejdžanske ofanzive, vlasti Nagorno-Karabaha (Arcaha) dogovorile primirje koje obuhvata razoružanje i pregovore o reintegraciji u Azerbejdžan - u narednih desetak dana skoro svi etnički Armenci napuštaju oblast.
* 22. 9. - Raketom pogođen štab ruske crnomorske flote u Sevastopolju.

* 24. 9. - Kosovski policajac ubijen kod Banjske rano ujutru, naoružana grupa bila u manastiru do uveče, poginula trojica napadača (dan žalosti u Srbiji 27. 9.).
* 24. 9. - OSIRIS-REx: svemirska letjelica je poslala sondu sa uzorkom asteroida Bennu, koja sleće u Utahu. Nastavlja misiju prema Apophisu, pod nazivom OSIRIS-APEX.
* 29. 9. - Milan Radoičić, potpredsednik Srpske liste, preuzeo odgovornost za incident u Banjskoj.
* 29. 9. - Bela kuća izjavljuje da je gomilanje srpskih trupa na liniji sa Kosovom bez presedana, traži njihovo povlačenje.
* 29. 9. - U Paradise, Nevada nadomak Las Vegasa je otvorena *Sphere*, sferična koncertna zgrada sa 15.000 kvadrata 16K LED displeja iznutra i 54.000 kvadrata na površini.
* 30. 9. - Vanredni parlamentarni izbori u Slovačkoj: najviše glasova, 23%, za partiju proruskog, levo nacionalističkog bivšeg premijera Roberta Fica.

* Globalno najtopliji septembar.

### Oktobar/Listopad
* 2. 10. - Hrvatska dobila prvi od 12 aviona Rafale.
* 2. 10. - Rezolucija 2699 Saveta Bezbednosti UN odobrava sigurnosnu misiju na Haitiju, na čelu sa Kenijom. Kriza u zemlji traje od 2018, bande u Port-au-Princeu ratuju od 2020, kontrolišu veći deo grada.
* 4. 10. - Kevin McCarthy je prvi šef Predstavničko doma SAD, na inicijativu tvrdih republikanaca protivnih njegovoj saradnji sa demokratama u odlaganju budžetske obustave vlade.
* 4. 10. - Požar plastike na osiječkom Brijestu.
* 5. 10. - Raketa pala na memorijalnu službu u Grozi u Harkovskoj oblasti - najmanje 52 poginulih.
* 5. 10. - Ceremonija diplomaca vojne akademije u Homsu pogođena dronom - najmanje 125 mrtvih.
* 7. 10. - Hamasova operacija Al-Aqsin potop: kopneni i raketni napad na Izrael iz Gaze, nanose gubitke Izraelcima i uzimaju zarobljenike/taoce. Izrael odgovara operacijom Železni mačevi, udarima u Gazi. Prvi put od 1948. da Palestinci zauzmu teren u Izraelu.
** Ubijeno je 1.300 Izraelaca, oko 1.000 civila, uključujući 260 učesnika muzičkog festivala; uzeto je preko 200 talaca. U Gazi se već prvog dana izveštava o 200-300 poginulih.
** Incidenti su narednih dana i na libanskoj granici, sa Hezbolahom; pojačava se nasilje na Zapadnoj Obali. 

October 2023 Gaza−Israel conflict (7– 8 October).svg|Hamasov upad na jug Izraela
Fires in Israel and the Gaza strip - 7 October 2023 (53245908850).jpg|Pojas Gaze i požari u Izraelu 7. 10.
Damage in Gaza Strip during the October 2023 - 29.jpg|Ruševine u Gazi

* 7. 10. - Dva potresa kod Herata u Afganistanu, preko 1.000 mrtvih.
* 10. 10. - Francuska započinje povlačenje vojnika iz Nigera.
* 10. 10. - Ukrajinski rat: ruske snage započinju napad na Avdejevku (zauzimaju je sledećeg februara).
* 11. 10. - Prikazan film *Taylor Swift: The Eras Tour*: rekordna pretprodaja karata, najunosniji koncertni film.
* 13. 10. - Izraelska vojska naredila evakuaciju severa Pojasa Gaze, u očekivanju invazije.
* 13. 10. - Bugarska uvela novu taksu na ruski gas u tranzitu, nešto preko 10 EUR/MWh, što pogađa Srbiju i Mađarsku, koje dobijaju taj gas preko Turskog toka (odustaje od decembra).
* 14. 10. - Izbori na Novom Zelandu: uspeh opozicione Nacionalne partije.
* 14. 10. - Referendum u Australiji: sa 60,6% odbijena promjena ustava kojom bi bio ustanovljen Glas domorodačkih Australaca.
* 14. 10. - Otvoren auto-put Ruma–Šabac, 24,6&nbsp;km. 
* 15. 10. - Izbori u Poljskoj: tri opozicione alijanse imaju većinu.
* 16. 10. - Suša u Amazoniji: najniži vodostaj kod Manausa od početka mjerenja 1902.
* 17. 10. - U Pekingu potpisan Sporazum o slobodnoj trgovini između Srbije i Kine.
* 17. 10. - Ukrajinski raketni udari u Berdjansku i Lugansku - preds. Zelenski izjavljuje da su upotrebljene rakete ATACMS.
* 17. 10. - Pogođena bolnica al-Ahli Arab u gradu Gazi, uz pogibiju velikog broja ljudi - strane međusobno prebacuju odgovornost. WHO kaže da je od početka udara u pojasu poginulo 2.800 ljudi.
* 20. 10. - Otvorena stanična zgrada Beograd Centar.
* 25. 10. - U Srbiji startovao sistem "Pronađi me", ili "amber alert", za pronalaženje nestale dece (prvi put aktiviran sledećeg marta).
* 27. 10. - Operacija 1027: tri etničke armije na severu Burme započele ofanzivu.
* 27/28. 10. - Pojačanje bombardiranja Gaze i izralskih kopnenih operacija. Prem. Netanyahu govori o drugoj fazi rata.
* 30. 10. - Ursula fon der Lajen u Prištini: Kosovo da formira ZSO, Srbija da prizna de fakto nezavisnost Kosova.
* 31. 10. - Milojko Spajić je novi premijer Crne Gore, juče je za predsednika skupštine izabran Andrija Mandić.

### Novembar/Studeni

* 1. 11. - U Srbiji raspisani vanredni parlamentarni izbori za 17. decembar.
* 1. 11. - Ukrajinski komandant Zalužni misli da je rat sa Rusijom u pat-poziciji.
* 1 - 2. 11. - U Bletchley Parku održan prvi Samit o sigurnosti AI.
* 2. 11. - Rusija se povlači iz ugovora o zabrani nuklearnih proba (potpisan 1996. ali nije stupio na snagu).
* 2. 11. - Izdata je poslednja pesma *[[The Beatles]]a*, *Now and Then*, obrađena uz pomoć neuralne mreže.
* 3. 11. - Direktor BIA Aleksandar Vulin podnosi ostavku.
* ca. 3. 11. - Oluja Ciarán donosi loše vrijeme zapadnoj i južnoj Evropi. Velike oborine i valovi na hrvatskoj obali.
* 5. 11. - Aurora borealis vidljiva i na jugu Evrope.
* 7. 11. - Portugalski premijer António Costa daje ostavku pošto ga se dotiče istraga korupcije u koncesijama za vađenje litijuma i proizvodnju vodonika.
* ca. 7. 11. - Strah od otrovanih gaziranih pića u Hrvatskoj.
* 8. 11. - Rat u Sudanu, Masakr u Ardamati u Zapadnom Darfuru: Snage za brzu podršku i Džandžavidi optuženi za ubistvo 200 - 2.000 civila.
* 9. 11. - Izraelska racija u Dženinu i vazdušni udar - poginulo 18 Palestinaca.

* 10. 11. - Sporazum Australije i Tuvalua o nastanjivanju pogođenih klimatskim promenama i sigurnosnim pitanjima.
* 11. 11. - Ministar obrane RH Mario Banožić razriješen dužnosti uslijed izazivanja prometne nesreće sa smrtnim ishodom (postavljen Ivan Anušić).
* 14 - 17. 11. - Kineski predsednik Xi Jinping u prvoj poseti SAD od 2017: dogovoren nastavak vojnih komunikacija i saradnja protiv klimatskih promena.
* novembar - Srbija: protesti poljoprivrednika, štrajk poštara. Hrvatska: prosvjedi svinjogojaca u Slavoniji zbog mjera protiv svinjske kuge.
* 15. 11. - Izraelske snage ušle u bolnicu Al-Shifa u Gazi.
* 16. 11. - Izglasana je nova španjolska vlada Pedra Sáncheza, uz podršku katalonskih separatista s kojima je sklopljen kontroverzan sporazum o amnestiji.
* 17. 11. - Direktor OpenAI Sam Altman je smenjen od strane odbora - tri dana kasnije ga angažuje Microsoft, ali već 22-og je ponovo na starom mestu.
* 18. 11. - Kolona sjećanja u Vukovaru je valjda najveća dosada, procjenjeno 150.000 učesnika.
* 19. 11. - Libertarijanac i anarhokapitalista Javier Milei je izabran za predsednika Argentine.
* 20 - 21. 11. - Proterivanje po jednog diplomate iz Srbije i Hrvatske.
* 22. 11. - Izbori u Holandiji: najviše glasova, 23,6%, za krajnje desnu Partiju za slobodu Geerta Wildersa. 
* 23. 11. - Nakon što je u Dublinu nekoliko osoba ubodeno, uključujući troje dece, uveče dolazi do nereda.
* 24. 11. - Četvorodnevna pauza u gazanskom sukobu, rezmenjuje se deo talaca i palestinskih zatvorenika.
* 28. 11. - Finska privremeno zatvara sve granične prelaze sa Rusijom, nakon tenzija oko tražilaca azila iz trećih zemalja sa ruske strane.
* 28. 11. - Gradilište tunela u indijskim Himalajima: 41 radnik je izvučen 17 dana od urušavanja.
* 30. 11. - Ruski vrhovni sud je zabranio "međunarodni LGBT javni pokret" kao ekstremistički.

### Decembar/Prosinac
* 3 - 28. 12. - Popis stanovništva u Crnoj Gori (→ Demografija Crne Gore). Prema podacima objavljenim sledećeg oktobra, 623.633 stanovnika (+0,6% od 2011), 41% Crnogoraca, 33% Srba, 11% Bošnjaka i Muslimana, 5% Albanaca, 2% Rusa; 43% govori srpski, 36% crnogorski.
* 3. 12. - Izraelska vojska vrši kopnene operacije na jugu Pojasa Gaze.
* 3. 12. - Referendum u Venecueli podržava pretenzije na region Essequibo, oko dve trećine Gvajane.
* 3. 12. - Pronađeno je telo devojčice iz Skoplja, otete 27. 11. - ubijena je istog dana.
* 4. 12. - Drugi odron smeća u Jakuševcu, teško povređen jedan radnik.
* 5. 12. - Agencija Moody’s je spustila kineski kreditni rejting na negativan, zbog visokih dugova lokalnih vlasti i državnih preduzeća i očekivanog usporavanja rasta ekonomije u narednim godinama.
* 6. 12. - Aleksandra Prijović ima peti nastup u zagrebačkoj Areni.
* 7. 12. - Srušena je Velika džamija u Gazi, lokacija islamskih bogomolja od 7. veka.
* 9. 12. - Saopšteno da je kompanija Elektrosever, na severu Kosova, potpisala komercijalni ugovor o energetici sa preduzećem za distribuciju električne energije na Kosovu (KEDS).
* 10. 12. - Gasni interkonektor Srbija-Bugarska pušten u rad (Srbija će deo gasa nabavljati iz Azerbejdžana).
* 10. 12. - Javier Milei je inauguriran za predsjednika Argentine - uvodi se "šok terapija" za spuštanje inflacije od blizu 150% - peso je devalviran za preko 50%, ukidaju se neke subvencije.
* 12. 12. - Afera "Mreža": smjenjen ministar gospodarstva Davor Filipović i njegov savjetnik Lovrinčević.
* 13. 12. - Klimatska konferencija COP28 u Dubaiju: finalni sporazum poziva zemlje na tranziciju udaljavanja od fosilnih goriva (a ne fazno izbacivanje ili smanjivanje).
* 13. 12. - Donald Tusk je ponovo poljski premijer, nakon osam godina desničarske partije Zakon i pravda.
* 14 - 15. 12. - Samit Evropskog vijeća: odlučeno da se započnu pristupni pregovori sa Ukrajinom i Moldovom i da Gruzija dobija status kandidata. Orban je stavio veto na 50 milijardi eura pomoći Ukrajini.
* 15. 12. - Rok za preregistraciju vozila na kosovske tablice. Vlada Srbije 25-tog objavila da će od Nove godine biti dozvoljeno kretanje vozilima sa RKS tablicama.
* 15. 12. - Firme Hapag-Lloyd i Maersk objavljuju suspenziju kontejnerskog saobraćaja u Crvenom moru zbog napada jemenskih Husa. SAD i prijatelji pokreću operaciju Prosperity Guardian 18-tog za osiguranje morskog puta.
** Ove godine je smanjen i kapacitet Panamskog kanala, zbog suše, sa 36 na 22 broda dnevno.
* 16. 12. - Mishal Al-Ahmad Al-Jaber Al-Sabah (83) novi je emir Kuvajta, nakon polubrata Nawafa.
* 17. 12. - Vanredni parlamentarni izbori u Srbiji, pokrajinski i lokalni u nekim gradovima i opštinama. Naprednjaci povratili apsolutnu većinu u državnoj skupštini. Opozicija traži ponavljanje izbora u Beogradu i Vojvodini zbog "fantomskih glasača" i dovođenja ljudi iz Republike Srpske, od sutradan počinju protesti ispred izborne komisije.
* 18. 12. - Deklaracija *Fiducia supplicans* dozvoljava katoličkim svećenicima da neformalno blagosiljaju parove koji nisu u regularnom crkvenom braku, uključujući istospolne parove (ne takve spojeve već parove).
* 19. 12. - Sarajevo na vrhu ljestvice gradova s najvećim onečišćenjem zraka.
* 19. 12. - Francuska skupština je odobrila strog zakon o imigraciji.
* 19. 12. - Rat u Sudanu: Snage za brzu podršku su zauzele grad Wad Madani, jugoistočno od Kartuma.
* 19. 12. - Vrhovni sud Colorada naredio da Trump bude isključen sa listića na izborima 2024. zbog učešća u pobunjeničkim aktivnostima (Vrhovni sud SAD oborio sledećeg marta). Slični sporovi se vode u još nekoliko država.
* 20. 12. - Rat Izraela i Hamasa: izveštava se da broj mrtvih prelazi 20.000.
* 21. 12. - Pucnjava na Praškom univerzitetu, napadač ubio 14 ljudi pa sebe.
* 21. 12. - Evropski sud pravde presudio da su FIFA i UEFA nezakonito zabranjivale učešće klubovima u predloženoj Evropskoj Superligi 2021.
* 24. 12. - Neredi sa razbijanjem prozora ispred skupštine grada Beograda, više od 30 uhapšenih.
* 25. 12. - Rat u Ukrajini: ruske snage su zauzele ostatke Marjinke u Donjeckoj oblasti.
* 26. 12. - U luci Feodosija je teško oštećen ruski desantni brod Novočerkask.
* 29 - Najveći ruski napad dronovima i raketama na ukrajinske gradove, sa 39 poginulih. Sutradan, u napadu na ruski Bjelgorod stradala je 21 osoba.

### Kroz godinu
* Globalno najtoplija godina, zbog El Niña koji se pojavio proletos.

## Godišnjice/obljetnice

## Rođenja

## Smrti

### Januar/Siječanj
* 2. 1. - Ivka Dabetić, glumica (* 1936)
* 3. 1. - Ruslan Hasbulatov, bivši ruski političar (* 1942)
* 3. 1. - Mirko Zelić, rudarski inženjer, član HAZU (* 1936)
* 4. 1. - Zoran Kalezić, pevač (* 1950)
* 5. 1. - Željko Kućan, biokemičar, član HAZU (* 1934)
* 6. 1. - Gianluca Vialli, fudbaler i trener (* 1964)
* 8. 1. - Martin Semenčić, dizajner zvuka i filmski montažer (* 1980)
* 9. 1. - Charles Simic, pesnik, prevodilac (* 1938)
* 10. 1. - Konstantin II Grčki, poslednji kralj Helena (* 1940)
* 10. 1. - Jeff Beck, rock gitarist (* 1944)
* 10. 1. - Fabijan Lovrić, pjesnik (* 1953)
* 11. 1. - Tatjana Patitz, supermodel (* 1966)
* 12. 1. - Lisa Marie Presley, pjevačica (* 1968)
* 13. 1.? - Julian Sands, glumac (* 1958)
* 15. 1. - Gordana Kuić, književnica (* 1942)
* 16. 1. - Gina Lollobrigida, glumica (* 1927)
* 16. 1. - Miro Glavurtić, slikar i pisac (* 1932)
* 17. 1. - Marko Janković, radio voditelj (* 1947)
* 18. 1. - David Crosby, rock kantautor (* 1941)
* 22. 1. - Silvija Luks, TV novinarka (* 1944)
* 27. 1. - Saša Petrović, glumac (* 1962)

### Februar/Veljača
* 3. 2. - Paco Rabanne, modni kreator (* 1934)
* 5. 2. - Pervez Mušaraf, bivši pakistanski general i predsednik (* 1943)
* 8. 2. - Miroslav "Ćiro" Blažević, nogometni trener (* 1935)
* 8. 2. - Branka Veselinović, pozorišna, filmska i televizijska glumica (* 1918)
* 8. 2. - Burt Bacharach, kompozitor, tekstopisac (* 1928)
* 10. 2. - Hans Modrow, njemački političar (* 1928)
* 13. 2. - Breda Kalef, operska pevačica (* 1930)
* 13. 2 - Dragoljub Bakić, arhitekta (* 1939)
* 14. 2. - Hrvoje Kačić, vaterpolist, povjesničar, političar (* 1932)
* 15. 2. - Raquel Welch, glumica (* 1940)
* 19. 2. - Richard Belzer, glumac (* 1944)
* 24. 2. - Walter Mirisch, filmski producent (* 1921)
* 28. 2. - Milan Jelić, glumac, reditelj (* 1944)

### Mart/Ožujak
* 1. 3. - Just Fontaine, fudbaler (* 1933)
* 3. 3. - Kenzaburō Ōe, književnik, nobelovac (* 1935)
* 8. 3. - Chaim Topol, glumac (* 1935)
* 10. 3. - Tanasije Uzunović, glumac (* 1942)
* 12. 3. - Dragoslav Mihailović, književnik, akademik SANU (* 1930)
* 12. 3. - Dick Fosbury, skakač uvis (* 1947)
* 13. 3. - Marija Ujević-Galetović, kiparica, članica HAZU (* 1933) 
* 14. 3. - Luigi Piccatto, crtač Dylana Doga (* 1954)
* 17. 3. - Dubravka Ugrešić, književnica (* 1949)
* 19. 3. - Petar Nadoveza, nogometaš i trener (* 1942)
* 21. 3. - Ljiljana Sedlar, glumica (* 1943)
* 23. 3. - Ratko Vulanović, vajar (* 1941)
* 24. 3. - Gordon Moore, suosnivač Intela (* 1929)
* 28. 3. - Ryuichi Sakamoto, kompozitor, glumac (* 1952)
* 31. 3. - Smiljka Bencet-Jagarić, glumica (* 1934)

### April/Travanj
* 10. 4. - Drago Tršar, vajar (* 1927)
* 13. 4. - Mary Quant, modna kreatorka (* 1930)
* 23. 4. - Saša Vidić, modni kreator (* 1971)
* 25. 4. - Harry Belafonte, pjevač, glumac (* 1927)
* 27. 4. - Jerry Springer, TV voditelj (* 1944)

### Maj/Svibanj
* 3. 5. - Nikica Valentić, bivši premijer RH (* 1950)
* 3. 5. - Jasmin Stavros, pjevač (* 1954)
* 3. 5. - Ljiljana Bulatović Medić, novinarka (* 1940)
* 4. 5. - Rifat Rastoder, crnogorski političar (SDP) (* 1950)
* 9. 5. - Milosav Marjanović, matematičar, akademik SANU (* 1931)
* 15. 5. - Vladan Radovanović, umetnik (* 1932)
* 18. 5. - Jim Brown, amer. futbaler, glumac (* 1936)
* 18. 5. - Helmut Berger, glumac (* 1944)
* 18. 5. - Boris Bućan, umjetnik, akademik HAZU (* 1947)
* 19. 5. - Dževad Karahasan, bh. književnik (* 1953)
* 19. 5. - Martin Amis, književnik (* 1949)
* 23. 5. - Sanda Langerholz, glumica (* 1932)
* 23. 5. - Novak Kilibarda, cg. književnik i političar (* 1934)
* 24. 5. - Tina Turner, pevačica, glumica (* 1939)

### Jun/Juni/Lipanj
* 5. 6. - Robert Hanssen, bivši agent FBI i špijun (* 1944)
* 8. 6. - Pat Robertson, teleevangelista (* 1930)
* 10. 6. - Ted Kaczynski, "Unabomber, terorista (* 1942)
* 12. 6. - Silvio Berlusconi, talijanski biznismen i političar (* 1936)
* 12. 6. - Krunoslav Šarić, glumac (* 1944)
* 13. 6. - Cormac McCarthy, književnik (* 1933)
* 15. 6. - Glenda Jackson, glumica, britanska političarka (* 1936)
* 16. 6. - Daniel Ellsberg, dostavljač Pentagonskih papira (* 1931)
* 23. 6. - Branko Lukovac, bivši šef cg. diplomatije (* 1944)
* 25. 6. - Koraljka Hrs, glumica (* 1941)
* 29. 6. - Alan Arkin, glumac (* 1934)
* 29. 6. - Inoslav Bešker, novinar (* 1950)
* 30. 6. - Vahidin Musemić, fudbaler (* 1946)
* 30. 6. - Sejo Pitić, pjevač (* 1946)

### Jul/Juli/Srpanj
* 1. 7. - Marin Hraste, dekan FKIT, akademik HAZU (* 1938)
* 1. 7. - Victoria Amelina, ukrajinska književnica (* 1986)
* 2. 7. - Đorđe Mihailović, čuvar Zejtinlika (* 1928)
* 2. 7. - Milan Milutinović, bivši predsednik Srbije (* 1942)
* 8. 7. - Srđan Koljević, scenarista i režiser (* 1966)
* 11. 7. - Milan Kundera, književnik (* 1929)
* 11. 7. - Mirsad Tuka, glumac (* 1965)
* 16. 7. - Jane Birkin, pjevačica, glumica (* 1946)
* 20. 7. - Mirko Novosel, košarkaš, trener (* 1938)
* 21. 7. - Tony Bennett, pjevač (* 1926)
* 26. 7. - Sinéad O'Connor, pjevačica (* 1966)
* 30. 7. - David Albahari, književnik, akademik SANU (* 1948)
* 30. 7. - Paul Reubens, glumac i komičar Pee-wee Herman (* 1952)

### Avgust/August/Kolovoz
* 1. 8. - Henri Konan Bédié, bivši predsednik Obale Slonovače (* 1934)
* 3. 8. - Mark Margolis, glumac (* 1939)
* 7. 8. - William Friedkin, režiser (* 1935)
* 8. 8. - Ratko Lalić, slikar (* 1944)
* 9. 8. - Aleksandar Matanović, šahovski velemajstor (* 1930)
* 16. 8. - Beriz Belkić, bh. političar (* 1946)
* 16. 8. - Đuro Perica, hrvatski političar (* 1941)
* 17. 8. - Marko Vešović, književnik (* 1945)
* 22. 8. - Toto Cutugno, pjevač (* 1943)
* 23. 8. - Jevgenij Prigožin, lider PVK "Wagner" (* 1961)
* 25. 8. - Melita Bihali, glumica (* 1938)
* 29. 8. - Dragan Bartula, slikar (* 1959)

### Septembar/Rujan
* 1. 9. - Milka Stojanović, operska pevačica, sopran (* 1937)
* 1. 9. - Bill Richardson, američki diplomata (* 1947)
* 4. 9. - Anton Tus, gen-puk. JNA, stožerni general HV (* 1931)
* 5. 9. - Ivan Šuker, hrvatski političar (* 1957)
* 9. 9. - Mangosuthu Buthelezi, Zulu princ, južnoafrički političar (* 1928)
* 10. 9. - Mirella Toić, operna pjevačica, sopran (* 1953)
* 13. 9. - Mircea Snegur, bivši predsednik Moldove (* 1940)
* 15. 9. - Fernando Botero, kolumbijski slikar, vajar (* 1932)
* 16. 9. - Milo Hrnić, pjevač (* 1946)
* 22. 9. - Giorgio Napolitano, bivši predsjednik Italije (* 1925)
* 22. 9. - Jagoš Marković, pozorišni reditelj (* 1966)
* 25. 9. - David McCallum, glumac (* 1933)
* 27. 9. - Michael Gambon, glumac (* 1940)
* 29. 9. - Dianne Feinstein, američka političarka (* 1933)

### Oktobar/Listopad
* 8. 10. - László Sólyom, bivši predsednik Mađarske (* 1942)
* 9. 10. - Petar Porobić, vaterpolista i trener (* 1957)
* 13. 10. - Louise Glück, pesnikinja, nobelovka (* 1943)
* 14. 10. - Piper Laurie, glumica (* 1932)
* 16. 10. - Martti Ahtisaari, finski diplomata, nobelovac za mir (* 1937)
* 21. 10. - Bobby Charlton, fudbaler (* 1937)
* 24. 10. - Richard Roundtree, glumac (* 1942)
* 25. 10. - Nada Knežević, džez pevačica (* 1940)
* 27. 10. - Li Keqiang, bivši premijer NR Kine (* 1955)
* 28. 10. - Matthew Perry, glumac (* 1969)
* 30. 10. - István Pásztor, predsednik skupštine Vojvodine (* 1956)

### Novembar/Studeni
* 7. 11. - Frank Borman, komandant Apolla 8 (* 1928)
* 11. 11. - Jovan Marić, psihijatar, diplomata (* 1941)
* 11. 11. - Pero Kvesić, književnik, scenarist (* 1950)
* 15. 11. - Žarko Laušević, glumac (* 1960)
* 16. 11. - Meto Jovanovski, glumac (* 1946)
* 19. 11. - Rosalynn Carter, bivša Prva dama SAD (* 1927)
* 19. 11. - Joss Ackland, glumac (* 1928)
* 23. 11. - Ratko Božović, sociolog kulture, književnik (* 1934)
* 25. 11. - Terry Venables, fudbaler i trener (* 1943)
* 28. 11. - Josip Čorak, hrvač (* 1943)
* 29. 11. - Henry Kissinger, bivši državni sekretar SAD (* 1923)
* 30. 11. - Shane MacGowan, frontmen *The Pogues* (* 1957)

### Decembar/Prosinac
* 1. 12. - Sandra Day O'Connor, prva žena u Vrhovnom sudu SAD (* 1930)
* 4. 12. - Vlado Pravdić, klavijaturista "Bijelog dugmeta" (* 1949)
* 8. 12. - Ryan O'Neal, glumac (* 1941)
* 11. 12. - Andre Braugher, glumac (* 1962)
* 26. 12. - Wolfgang Schäuble, njemački političar (* 1942)
* 26. 12. - Tom Smothers, komičar, muzičar (* 1937)
* 27. 12. - Jacques Delors, bivši predsednik Evropske komisije (* 1925)
* 27. 12. - Gaston Glock, austrijski osnivač firme Glock (* 1929)
* 27. 12. - Lee Sun-kyun, glumac (* 1975)
* 28. 12. - Dick Marty, švajcarski političar (* 1945)
* 30. 12. - Obrad Kosovac, bivši urednik HRT (* 1941)

## Nobelove nagrade
* '''Fizika''': Pierre Agostini, Ferenc Krausz i Anne L'Huillier (atosekundni pulsevi svetlosti za proučavanje dinamike elektrona)
* '''Kemija''': Moungi Bawendi, Louis E. Brus i Aleksej Ekimov (razvoj kvantnih tačaka)
* '''Fiziologija i medicina''': Katalin Karikó i Drew Weissman (razvoj mRNA tehnologije)
* '''Književnost''': Jon Fosse (inovativni komadi i proza koji daju glas neizrecivom)
* '''Mir''': Narges Mohammadi (borba protiv ugnjetavanja žena u Iranu)
* '''Ekonomija''': Claudia Goldin (istraživanje žena na tržištu rada)

## Veze
Godišnji kalendar

## Reference